రఘుబర్ దాస్

రఘుబర్ దాస్ (జననం 3 మే 1955) భారతదేశానికి చెందిన రాజకీయ నాయకుడు. ఆయన జార్ఖండ్ 6వ ముఖ్యమంత్రిగా, బీజేపీ జాతీయ ఉపాధ్యక్షుడిగా పని చేసి, 2023 అక్టోబర్ 18న ఒడిషా రాష్ట్ర గవర్నర్‌‌గా నియమితుడయ్యాడు.

జననం, విద్యాభాస్యం
రఘుబర్ దాస్ మే 3, 1955న బీహార్‌లోని జంషెడ్‌పూర్‌లో జన్మించాడు. ఆయన భలుబాస హరిజన్ హైస్కూల్ నుండి మెట్రిక్యులేషన్, జంషెడ్‌పూర్ కోఆపరేటివ్ కాలేజీ నుండి బీఎస్సీ  చేసిన తరువాత అదే కళాశాలలో న్యాయశాస్త్రం, ఎల్‌ఎల్‌బీ డిగ్రీని పూర్తి చేశాడు.

రాజకీయ జీవితం
రఘుబర్ దాస్ తన కళాశాల రోజుల్లో జయప్రకాష్ నారాయణ్ నేతృత్వంలోని ఉద్యమంలో చురుకుగా పాల్గొన్ని ఉద్యమ సమయంలో అరెస్టులు, జైలు శిక్షలు అనుభవించి ఆయన ఆ తర్వాత 1977లో జనతా పార్టీలో చేరాడు. దాస్ 1980లో ముంబైలో జరిగిన బీజేపీ జాతీయ కమిటీ ప్రారంభ సమావేశంలో పాల్గొన్న అతని అంకితభావం జంషెడ్‌పూర్‌లోని సీతారాందేరా యూనిట్‌కి చీఫ్‌గా నియమించబడటానికి దారితీసింది. ఆయన ఆ తరువాత  ఆర్ఎస్ఎస్ క్రియాశీల వాలంటీర్ చేరి ఆ తరువాత బీజేపీలో చేరి నగర ప్రధాన కార్యదర్శిగా, జంషెడ్‌పూర్ ఉపాధ్యక్షుడిగా, బిజెపి కార్యదర్శిగా, బిజెపి పార్టీ జాతీయ ఉపాధ్యక్షుడిగా వివిధ హోదాల్లో పని చేశాడు.

రఘుబర్ దాస్ 1995లో జంషెడ్‌పూర్ తూర్పు నుండి బీహార్ శాసనసభ సభ్యునిగా ఎన్నికై , ఆ తరువాత అదే నియోజకవర్గం నుండి వరుసగా ఐదుసార్లు ఎమ్మెల్యేగా గెలిచాడు. ఆయన 2004లో జార్ఖండ్‌లో బీజేపీ చీఫ్‌గా నియమితులయ్యాడు. 2005లో ముఖ్యమంత్రి అర్జున్ ముండా నేతృత్వంలోని ఎన్‌డిఎ ప్రభుత్వంలో పట్టణాభివృద్ధి శాఖ మంత్రిగా పని చేశాడు. 

రఘుబర్ దాస్ శిబు సోరెన్ ముఖ్యమంత్రిగా ఉన్న సమయంలో 2009 డిసెంబర్ 30 నుండి 2010 మే 29 వరకు జార్ఖండ్ ఉప ముఖ్యమంత్రిగా పని చేశాడు. దాస్ 2014 ఆగస్టు 16న బీజేపీ జాతీయ కమిటీ ఉపాధ్యక్షుడిగా నియమితులయ్యాడు. 2014లో జార్ఖండ్ అసెంబ్లీ ఎన్నికల్లో బీజేపీ మెజారిటీ సాధించడంతో 2014 డిసెంబర్ 28న జార్ఖండ్‌ ఆరవ ముఖ్యమంత్రిగా & మొదటి గిరిజనేతర ముఖ్యమంత్రిగా చరిత్ర సృష్టించాడు. ఆయన 28 డిసెంబర్ 2014 నుంచి 28 డిసెంబర్ 2019 వరకు పూర్తి ఐదేళ్లపాటు ముఖ్యమంత్రిగా ఉన్నాడు. 

రఘుబర్‌ దాస్‌ 2023 అక్టోబర్ 18న ఒడిషా రాష్ట్ర గవర్నర్‌‌గా నియమితుడయ్యాడు.

మూలాలు